Държавен вестник, бр. 72, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  72
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република България 
и правителството на Обединените арабски 
емирства за въздушни съобщения между и 
отвъд техните съответни територии
(Ратифицирана със закон, приет от 43-то 
Народно събрание на 28 април 2016 г. – ДВ, 
бр. 36 от 2016 г. В сила от 9 август 2017 г.) 
Преамбюл
Правителството на Република България 
и правителството на Обединените арабски 
емирства (ОАЕ), наричани оттук нататък 
„договарящи страни“;
Явявайки се страни по Конвенцията за 
международното гражданско въздухоплаване, 
открита за подписване в Чикаго на седмия 
ден на декември 1944 г.;
Желаейки да сключат спогодба в съот­
ветствие със и в допълнение към посочената 
конвенция, за целите на създаването и функ­
ционирането на въздухоплавателни услуги 
между и отвъд техните съответни територии;
Признавайки значението на въздушния 
транспорт като средство за създаване и на­
сърчаване на приятелството, разбирателството 
и сътрудничеството между народите на двете 
страни;
В желанието си да улеснят разгръщането 
на възможностите на международния възду­
шен транспорт;
се споразумяха за следното:
Член 1 – Определения
1. За целите на тази спогодба, освен ако 
контекстът изисква друго, терминът: 
а) „въздухоплавателни власти“ означава: за 
Обединените арабски емирства (ОАЕ) – Глав­
ните власти за гражданско въздухоплаване, 
а за Република България – министъра на 
транспорта, информационните технологии и 
съобщенията, Главна дирекция „Гражданска 
въздухоплавателна администрация“ в съот­
ветствие с техните функции, или и в двата 
случая – всяко лице или орган, упълномощен 
да изпълнява функции, които са отговорност 
на тези власти; 
б) „договорени линии“ означава между­
народни въздушни линии между и отвъд съ­
ответните територии на Република България 
и Обединените арабски емирства (ОАЕ) за 
превоз на пътници, багаж и товари (карго), 
отделно или във всякаква комбинация;
в) „тази спогодба“ включва приложенията 
към нея и всички изменения на тази спогодба 
или на приложенията и всяко позоваване на 
тази спогодба следва да се разбира, че включ­
ва приложенията, с изключение на случаите, 
когато е предвидено друго;
г) „територия“, „въздушна линия“, „авио­
компания“, „международна въздушна линия“ 
и „кацане с нетърговски цели“ имат значени­
ето, съответно определено за тях в членове 2 
и 96 от конвенцията; за авиокомпаниите, 
назначени за Република България, терминът 
„авиокомпания“ означава още въздушен 
превозвач с валиден оперативен лиценз, из­
даден от компетентен лицензиращ орган на 
държава членка в съответствие с правото на 
Европейския съюз;
д) „приложение 1“ включва таблица на 
маршрутите, приложена към тази спогодба, 
и всички клаузи или бележки, фигуриращи 
в приложение 1, и всяка промяна в него в 
съответствие с разпоредбите на член 20 от 
тази спогодба;
е) „товари“ включва поща;
ж) „конвенция“ означава Конвенцията за 
международно гражданско въздухоплаване, 
открита за подписване в Чикаго на седмия 
ден на декември 1944 г., и включва: (i) всяко 
изменение към нея, което е влязло в сила 
съгласно член 94 (а) от конвенцията и е ра­
тифицирано от двете договарящи се страни, и 
(ii) всяко приложение или изменение, прието 
към нея, съгласно член 90 от конвенцията, 
доколкото това приложение или изменение е 
влязло в сила и за двете договарящи страни;
з) „назначена авиокомпания“ означава вся­
ка авиокомпания, назначена и упълномощена 
в съответствие с член 3 на тази спогодба;
и) „тарифа“ означава цената, която тряб­
ва да бъде заплатена за превоз на пътници 
по въздушни линии, както и условията, при 
които тази цена се прилага, включително 
възнаграждението и условията, предлагани за 
посредничество и други спомагателни услуги; 
й) „такса“ е цената, която трябва да бъде 
заплатена за превоз на товари по въздушни 
линии, и условията, при които тази цена се 
прилага, включително възнаграждението и 
условията, предлагани за посредничество и 
други спомагателни услуги;
к) „потребителска такса“ означава такса, 
удържана на авиокомпаниите от компетент­
ните власти или удържана с разрешението 
на компетентните власти, за използването 
на летищни съоръжения, собственост и/или 
аеронавигационни съоръжения, или съоръ­
жения или услуги за авиационна сигурност, 
включително услуги и съоръжения, свързани 
с въздухоплавателните средства, техните еки­
пажи, пътници и товари;
л) „държава членка“ означава държава, 
която е договаряща страна по Договора за 
създаване на Европейския съюз;
м) „капацитет“ означава броя на честотите, 
които се предлагат на масовия потребител по